paragraph_text: Grof od Lennoxa poveo je vojsku na Linlithgow s namjerom osloboditi mladoga škotskog kralja Jakova V., od pro-engleskoga klana Douglas. Pobijedila ga je manja vojska pod vodstvom Jamesa Hamilotona, 1. grofa od Arrana, u bitci kod mosta Linlithgow. Preživio je bitku i bio zarobljen, da bi ga kasnije ubio James Hamilton od Finnarta. Naslijedio ga njegov sin Matthew, otac Henryja Stewarta, lorda Darnleya, i djed kralja Jakova VI.